# விக்கிப்பீடியா:ஆலமரத்தடி/தொகுப்பு85

## ஆங்கில கட்டுரைகளை படியெடுப்பதில் கவனம்

நாம் அநேகமான கட்டுரை உருவாக்கத்திற்கு ஆங்கில விக்கிப்பீடியாவில் இருந்து அப்படியே படியெடுத்து மொழிமாற்றிவிடுகிறோம் அல்லது மொழிப்பெயர்ப்பு செய்கிறோம். கட்டுரை தொகுப்புக்கே நாம் முன்னுரிமை கொடுப்பதால், ஆங்கிலத்தில் உள்ள கட்டுரைகளின் தகவல்கள் சரியானதா என்பதை கவனிக்காமல் விட்டுவிடுகிறோம். அங்கே வழங்கப்பட்டிருக்கும் சான்றுகள் சரியானதா என உறுதிப்படுத்தவும் தவறிவிடுகிறோம். நான் அன்மையில் பார்த்ததில் அங்கே (அநேகமான இலங்கைச் சார்ந்த கட்டுரைகளில்) பக்கச்சார்பாக சிலரின் போலியான சான்றுகள், இல்லாத நூல்களை சான்றாக முன்வைத்தல், திசைத்திருப்பும் எரிதச் சான்றுகள், ஏமாற்றுச் சான்றுகள் என பல்வேறு சிக்கல்கள் இருப்பதை அவதானிக்க முடிந்தது. எ.கா: :en:Colombo எனும் கட்டுரையில் **கொலம்ப** எனும் சொல்விளக்கத்திற்கு "Indrapala 2007, p. 70" என ஒரு சான்று வழங்கியுள்ளார்கள். தேடிப்பார்த்ததில் இப்படி ஒரு நூல் 2007ல் 
வெளிவரவில்லை.
 காணப்படவில்லை. இது ஒரு போலிச் சான்று. "கொழும்பு" எனும் சொல் தொடர்பில் தமிழில் சொல்விளக்கம் உள்ளது. இது குறித்த எந்த தகவலோ சான்றோ அங்கு வழங்கப்படவும் இல்லை. நாம் இங்கு வழங்கப்படவும் இல்லை. ஆங்கில கட்டுரையை அப்படியே படியெடுத்து இங்கே கொழும்பு கட்டுரையில் இட்டுள்ளோம். இது சரியான நடைமுறையல்ல. மேலும் :en:Tea_production_in_Sri_Lanka கட்டுரையில் ஒரு வெற்றுப்பக்கத்தை சான்றாக கொடுத்துள்ளனர். இப்படி இன்னும் பல சித்துவேலைகள் உள்ளன. எனவே ஆங்கில கட்டுரைகளை மொழிப்பெயர்ப்பு செய்யும் போது நாம் இவற்றையும் கவனம் கொள்ளல் வேண்டும். --HK Arun (பேச்சு) 07:26, 12 சனவரி 2013 (UTC)  
: இது போன்ற பிரச்சனைகள் இருப்பதை ஏற்றுக்கொள்ளும் அதேவேளை, Indrapala என்பது அனேகமாக நூலாசிரியரின் பெயராக இருக்கலாம் என நம்புகின்றேன். ஒரு ஆண்டில் வெளிவந்த அனைத்து தமிழ்/ஆங்கில நூல்களையும் பட்டியலிடும் தளம் ஏதாவது இருக்கின்றதா? நூல் வெளிவரவில்லை என்ற கூற்றிற்கு போதுமான ஆதாரம் உண்டா? --சிவகோசரன் (பேச்சு) 15:41, 12 சனவரி 2013 (UTC)
:://Indrapala என்பது அனேகமாக நூலாசிரியரின் பெயராக இருக்கலாம் என நம்புகின்றேன்.// நூலாசிரியரின் பெயரை நூலாக குறிப்பிடப்பட்டிருக்குமானால் அதுவும் ஒரு திசைத்திருப்பல் செயல்பாடுதான். //நூல் வெளிவரவில்லை என்ற கூற்றிற்கு போதுமான ஆதாரம் உண்டா?// தேடிப்பார்த்ததில் (திருத்தியுள்ளேன்) காணப்படவில்லை என்று வாசியுங்கள். மேலும் விக்கிப்பீடியா ஒரு மூன்றாவது தரவு தளம், இதில் முதலாம், இரண்டாம் நிலை தரவுகளின் ஊடாக சான்றுகளை முன்வைத்து தொகுத்து வைக்கப்படுகிறது. எனவே ஒரு நூலை சான்றாக வழங்கும் போது எவ்வாறு வழங்கப்பட வேண்டும் எனும் முறையுண்டு. பார்க்க: குறிப்பாக ஒவ்வொரு நூலுக்கும் ISBN இலக்கம் உண்டு. ஒரு கட்டுரையை வாசிக்கும் ஒரு நபர் அக்கட்டுரையில் வழங்கப்பட்டிருக்கும் சான்றை உறுதிப்படுத்திக்கொள்ளவோ அல்லது மேலதிக வாசிப்பிற்காகவோ வழங்கப்பட்டிருக்கும் சான்று சரியாக இருக்கவேண்டும். இணையத்தளங்களை சான்றாக வழங்கியிருப்பவை, அவ்விணைத்தளம் செயல்பாட்டில் இல்லாதப் போது இணைப்பு நீக்கப்படுவதும் அதனால் தான்.
::மேலும் எனது சுட்டிக்காட்டல் குறிப்பிட்ட ஒரு கட்டுரை தொடர்பானதல்ல. பிற விக்கிகளில் இருந்து மொழிப்பெயர்ப்பு செய்யும் போது நாம் கொள்ள வேண்டிய கவனம் தொடர்பான கோரிக்கை. --HK Arun (பேச்சு) 17:14, 12 சனவரி 2013 (UTC)  
: ஆங்கிலத்தில் இருந்து மொழிபெயர்க்கும்போது அங்குள்ள சான்றுகளையும் சரிபார்க்காமல் அப்படியே தருவதில் உள்ள பிரச்சினைகள் குறித்த அருணின் கருத்துக்களுடன் எனக்கு உடன்பாடு உண்டு. நூல்களைச் சான்றாகக் கொடுக்கும்போது அந்நூலின் முழு விபரங்களையும் கட்டுரையின் ஒரு இடத்திலாவது கொடுப்பது அவசியம். இந்த விபரங்கள், "எழுதியவர் பெயர், நூலின் பெயர், வெளியிட்ட நிறுவனம், வெளியிட்ட இடம், வெளியிட்ட ஆண்டு" என்பவற்றை இந்த ஒழுங்கில் உள்ளடக்கியிருப்பது வழக்கம். இவ்வாறான விபரங்களை கட்டுரையின் அடியில் உசாத்துணை நூல் பட்டியலாகக் கொடுத்தால், கட்டுரையின் உள்ளே எண்கள் கொடுத்துச் சான்றுகளை அடிக்குறிப்புகளாகத் தரும்போது "எழுதியவர் பெயர், ஆண்டு, பக்கம்" என்ற வடிவில் சுருக்கமாகக் கொடுக்கலாம். ஆனால் குறித்த கொழும்பு கட்டுரையில் எவ்விடத்திலும் நூலின் முழு விபரமும் கொடாமல், சுருக்க விபரங்களை மட்டும் கொடுத்துள்ளனர், இது சரியான முறையல்ல. கட்டுரையில் "Indrapala 2006, p. 70" என்பதற்குப் பதிலாகவே "Indrapala 2007, p. 70" எனப் பிழையாகக் கொடுத்துள்ளனர் எனக் கருதுகிறேன். மேற்படி குறிப்பு இந்திரபாலா அவர்கள் எழுதிய "The Evolution of an Ethnic Identity, The Tamils in Sri Lanka c. 300 BCE to c. 1200 CE" என்னும் நூலைக் குறிக்கிறது என்று எண்ணுகிறேன். இந்த நூலின் 70 ஆம் பக்கத்தில் கட்டுரையில் மேற்கோள் காட்டப்பட்டுள்ள "Sidatsangarava" (தமிழில் பிழையாக "சிடசங்கரவ" என எழுதப்பட்டுள்ளது) பற்றிய குறிப்பு உள்ளது. இதன்படி "சிதத்சங்கராவ" என்னும் 13 ஆம் நூற்றாண்டுச் சிங்கள இலக்கண நூலில் சில சிங்களச் சொற்களை உள்நாட்டுக்கு உரியனவாக வகைப்படுத்தியிருப்பது பற்றிய தகவல் மட்டுமே உண்டு. அவற்றில் "கொழம்ப" என்னும் சொல் அடங்கியிருப்பது குறித்தோ அல்லது அதன் பொருள் குறித்தோ எவ்வித தகவலும் இல்லை. அதனால், இது கட்டுரை கூறும் விடயத்துக்குச் சான்றாக அமையவில்லை. --- மயூரநாதன் (பேச்சு) 18:53, 12 சனவரி 2013 (UTC)